സുസുക്കി

ജപ്പാനിലെ ഒരു ബഹുരാഷ്ട്ര വാഹന നിർമ്മാണ കമ്പനിയാണ് സുസുക്കി മോട്ടോർ കോർപ്പറേഷൻ (സുസുക്കി). ജപ്പാനിലെത്തന്നെ ഹമാമത്സുവിലെ മിനാമി-കു ആണ് ആസ്ഥാനം. https://www.motorbeam.com/suzuki-history/ ഫോർ വീൽ ഡ്രൈവ് വാഹനങ്ങൾ, മോട്ടോർസൈക്കിളുകൾ, ഓൾ-ടെറൈൻ വാഹനങ്ങൾ (എടിവി), ബോർഡ് മറൈൻ എഞ്ചിനുകൾ, വീൽചെയറുകൾ, ജ്വലന എഞ്ചിനുകൾ എന്നിവ സുസുക്കി നിർമ്മിക്കുന്നു. https://www.newworldencyclopedia.org/entry/Suzuki 2016 ൽ ലോകമെമ്പാടുമുള്ള ഉൽ‌പാദനത്തിന്റെ അടിസ്ഥാനത്തിൽ പതിനൊന്നാമത്തെ വലിയ വാഹന നിർമാതാവായിരുന്നു സുസുക്കി. 45,000 ത്തിലധികം ജീവനക്കാരുള്ള സുസുക്കിക്ക് 23 രാജ്യങ്ങളിലായി 35 ഉൽപാദന യൂണിറ്റുകളും 192 രാജ്യങ്ങളിൽ വിതരണക്കാരുമുണ്ട്. ജപ്പാനിലെ മൂന്നാമത്തെ വലിയ ആഭ്യന്തര മോട്ടോർസൈക്കിൾ വിൽപ്പനക്കമ്പനി സുസുക്കിയുടേതാണ്. https://www.referenceforbusiness.com/history2/65/Suzuki-Motor-Corporation.html
 ചരിത്രം 
1909 ൽ മിച്ചിയോ സുസുക്കി (1887–1982) ജപ്പാനിലെ ഹമാമത്സു എന്ന ചെറിയ കടൽത്തീര ഗ്രാമത്തിൽ സുസുക്കി ലൂം വർക്ക്സ് സ്ഥാപിച്ചതോടെയാണ് സുസുക്കിയുടെ ചരിത്രം ആരംഭിക്കുന്നത്. ജപ്പാനിലെ സിൽക്ക് വ്യവസായങ്ങൾക്കായി നെയ്ത്ത് തറികൾ നിർമ്മിച്ചതോടെ സുസുക്കിയുടെ ബിസിനസ്സ് കുതിച്ചുയർന്നു. 1929 ൽ മിച്ചിയോ സുസുക്കി ഒരു പുതിയ തരം നെയ്ത്ത് യന്ത്രം കണ്ടുപിടിച്ചു. അത് അദ്ദേഹം വിദേശത്തേക്ക് കയറ്റുമതി ചെയ്തു. ആദ്യത്തെ 30 വർഷം കമ്പനി ഈ യന്ത്രങ്ങളുടെ വികസനത്തിലും ഉൽ‌പാദനത്തിലും ശ്രദ്ധ കേന്ദ്രീകരിച്ചു. 1937 ൽ നിരവധി കോം‌പാക്റ്റ് കാറുകൾ സുസുക്കി നിരത്തിലിറക്കിത്തുടങ്ങി. https://successstory.com/companies/suzuki-motor-corporation ആദ്യത്തെ മോട്ടോർ വാഹനങ്ങൾക്ക് അന്നത്തെ നൂതന, ലിക്വിഡ്-കൂൾഡ്, ഫോർ-സ്ട്രോക്ക്, നാല് സിലിണ്ടർ എഞ്ചിൻ തന്നെ സുസുക്കി അവതരിപ്പിച്ചു. 1954 ആയപ്പോഴേക്കും പ്രതിമാസം 6,000 മോട്ടോർസൈക്കിളുകൾ നിർമ്മിക്കുന്ന കമ്പനിയായി സുസുക്കി മാറിയിരുന്നു. പിന്നീട് കമ്പനിയുടെ പേര് ഔദ്യോഗികമായി "സുസുക്കി മോട്ടോർ കമ്പനി ലിമിറ്റഡ്" എന്നായി മാറ്റി. https://business.mapsofindia.com/automobile/two-wheelers-manufacturers/suzuki-motor-corporation.html
 സുസുക്കിയുടെ അനുബന്ധ കമ്പനികൾ 
 മാരുതി സുസുകി ഇന്ത്യ ലിമിറ്റഡ്
 അമേരിക്കൻ സുസുക്കി മോട്ടോർ കോർപ്പറേഷൻ
 പാകിസ്താൻ സുസുക്കി മോട്ടോർ കമ്പനി ലിമിറ്റഡ്
 സുസുക്കി കാനഡ ലിമിറ്റഡ്
 സുസുക്കി ജിബി പി‌എൽ‌സി
 സുസുക്കി മോട്ടോർസൈക്കിൾ ഇന്ത്യ ലിമിറ്റഡ്
 ഇന്ത്യയിലെ സുസുക്കി കാർ മോഡലുകൾ (മാരുതിയുമായി ചേർന്ന്) 
 നിലവിൽ 14 കാറുകളാണ് മാരുതിയുമായി ചേർന്ന് സുസുക്കി ഇന്ത്യയിൽ പുറത്തിറക്കുന്നത്. https://www.carwale.com/marutisuzuki-cars/
 ആൾട്ടോ
 ഈക്കോ
 സെലറിയോ
 S-PRESSO
 വാഗൺ ആർ
 ഇഗ്നിസ്
 സ്വിഫ്റ്റ് 
 ബലെനോ
 സ്വിഫ്റ്റ് ഡിസൈർ
 എർട്ടിഗ
 ബ്രെസ്സ
 സിയാസ്
 എസ്-ക്രോസ്
 സുസുക്കി XL6
 ഇതും കാണുക 
 മാരുതി 800
 മാരുതി സെൻ എസ്റ്റിലോ
 അവലംബം 

വർഗ്ഗം:വാഹന നിർമ്മാണ കമ്പനികൾ
വർഗ്ഗം:കാർ നിർമ്മാണ കമ്പനികൾ